Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Ymmärrätkö, mitä tapahtuu viimeisinä päivinä?
Parhaita paikkoja tutkia, oppia ja ymmärtää -
profetian totuutta, mitä profeetat paljastavat, -
on Danielin kirja.
Daniel kokoaa yhteen hyvin ainutlaatuisella tavalla sen, -
mikä meille tulee olemaan todellisuus.
Se tulee esiin viimeisinä päivinä ja käynnistää siirtymisen -
tästä ajasta Jumalan valtakuntaan.
Tänään alamme tutkia Danielin kirjan viimeistä lukua, lukua 12.
Ota siis esiin Raamattusi ja katso kanssani tuota raamatunkohtaa, -
Danielin kirjan lukua 12.
Viimeksi jäimme siihen, -
että antikristus kukisti viimeisen kerran vastustajansa, -
Etelän kuninkaan.
Antikristus alisti muut maat valtansa alle.
Hän vahvisti asemansa lujasti.
Luimme viime viikolla luvun 11 viimeisistä jakeista, -
että hän pystytti telttansa, ylelliset telttansa, -
aivan Pyhän vuoren länsipuolelle.
Mikä Pyhä vuori on? Jerusalem.
Hän on siellä vielä yhtä viimeistä tarkoitusta varten.
Tarkoitus on tuhota Israel.
Miksi sanon niin? Katsopa kanssani jaetta Dan. 12:1.
Luemme jakeesta 1 [alkukielen mukaan]: -
"Siihen aikaan arkkienkeli..."
Tässä on ilmaus "hasar hagadol".
"Sar" on korotettu johtaja.
Sana "gadol" merkitsee "suurta".
Sama suuri johtaja esiintyy Uudessa testamentissa -
arkkienkeli Mikaelina.
On merkittävää, -
että tämä enkeli mainitaan tässä kohdassa.
Nimi "Mikael" näet merkitsee: "kuka on Jumalan kaltainen".
Sen sanoma meille lukijoille on yksinkertaisesti: -
"Ei ole ketään toista niin kuin Jumala".
Tämä väärä messias, antikristus, lihaksi tullut saatana, -
ei ole lainkaan Hänen veroisensa.
Arkkienkeli Mikael nousee.
Mikä on hänen tarkoituksensa? Huomaa, mitä hän tekee.
Hän nousee sinun kansasi lasten suojaksi.
Luvussa 12, niin kuin koko kirjassa, -
kun Daniel saa ilmestystä ja näkyjä ja kun hänelle puhutaan, -
hän kuulee sen yksikön 2. persoonassa, "sinä, Daniel".
Tässä viitataan juutalaiskansaan: "sinun kansasi, Daniel".
Uudelleen jae 1.
"Siihen aikaan". Mihin aikaan? Lopussa.
Aikakauden, viimeisen seitsemän vuoden ajanjakson lopussa, -
jolloin antikristus on vakiinnuttanut asemansa.
Huomaa, mitä sanotaan: "Siihen aikaan -
nousee arkkienkeli, suuri johtaja". Kuka hän on? Mikael.
"Hän seisoo eli puolustaa sinun kansasi lapsia."
Jakeen 1 loppupuolisko: -
"Sillä on tuleva ahdistuksen aika".
Muista, että monesti -
olen maininnut ilmauksen "et tsara", "ahdistuksen aika".
Tämä ilmaus esiintyy jälleen tässä, Dan. 12:1 loppupuoliskolla.
Se esiintyy myös Jer. 30:7:ssä, -
"ahdistuksen aika Jaakobille".
Nyt saamme Jaakobin ahdistuksen ajasta lisätietoa.
Jaakobilla tarkoitetaan juutalaisia lopunaikana.
"Tulee ahdistuksen aika, -
jollaista ei ole ollut, niin kauan kun kansa on ollut olemassa."
Tutkitaan ilmaisua tarkemmin: -
"asher lo nijeta mihijot goi".
Siitä tulee pahin kärsimyksen aika, -
ahdistuksen aika juutalaisille historiassa.
Se ei ole holokausti vaan tämä.
Puhuimme siitä viimeksi.
Siitä tulee juutalaiskansan toinen holokausti.
Se tulee juuri ennen, ja tahdon korostaa tätä, juuri ennen -
Messiaan toista tulemista.
Tämä kärsimyksen aika tulee seurakunnan ylöstempauksen jälkeen.
Miksi juutalaiset kärsivät tässä?
Koska he ovat torjuneet antikristuksen.
Siksi on hölmöä, ja sanon tämän nyt uudelleen.
On hölmöä kysyä: "Onko antikristus mielestäsi juutalainen?"
"Hänen täytyy olla. Eihän juutalaiset häntä muuten ottaisi vastaan?"
Juutalaiset eivät ota häntä vastaan.
Siksi he joutuvat kohtaamaan historiansa pahimman kärsimyksen.
"Tulee kärsimyksen aika.
Se tulee olemaan erilaista kuin kertaakaan -
kansan olemassaoloaikana."
Mutta katsopa jakeen 1 loppua.
"Mutta siihen aikaan sinun kansasi [juutalainen kansa] pakenee."
Tulee pelastus mutta ei kaikille.
Siihen liittyy yksi ehto. Tämä on tärkeää: -
"kol hanimtsa katub besefer", "kaikki, jotka on kirjoitettu kirjaan".
Hyvin tärkeää.
Kirjaan kirjoittaminen tarkoittaa sitä, -
kenen nimi on kirjoitettuna kirjaan.
Kysymys kuuluu, mihin kirjaan tässä viitataan.
Paras apu Danielin kirjan oikeanlaisessa tulkitsemisessa -
on Ilmestyskirja.
Ilmestyskirjassa Johannes näkee kirjan, Elämän kirjan.
Kirjaan on kirjoitettu nimiä.
Nimet kuuluvat ihmisille, jotka ovat ottaneet vastaan Karitsan.
Se on Karitsan Elämän kirja. Kuka on Karitsa? Messias Jeshua.
Miksi Karitsa? Hän on pääsiäislammas, -
joka vuodatti verensä pelastaakseen -
ja vapauttaakseen kansan orjuudesta Luvattuun maahan.
Tässä tapauksessa Luvattu maa on Jumalan valtakunta.
"Silloin sinun kansasi pelastuu, -
kaikki, jotka on kirjoitettu kirjaan".
Jae 2.
"Monet niistä, jotka nukkuvat maan tomussa..."
Tässä sanotaan "monet", sillä silloin on myös monia elossa.
Mutta suurin osa ihmisistä, kun ajattelee -
kaikkina aikoina eläneitä -
maan päällä. Se on iso määrä.
Nyt puhutaan niistä, jotka elävät.
Mutta valtaosa on jo kuolleita.
"Monet maan tomussa nukkuvista..."
Pysähdytään tähän.
Sana "nukkua" ei puhu sielun unesta.
Se on väärä oppi.
Se on "kuollutta" merkitsevä ilmaus.
Syy sanalle "nukkua" -
on yksinkertainen.
Nukkuvan odotetaan heräävän -
ja nousevan.
Sen perusta on -
juutalaisuudessa ja Raamatussa.
Se puhuu kuolleista.
Kuolemasi ei ole loppu, -
niin kuin nukkuminenkaan ei ole.
Sinä heräät, -
ja odotetaan, että nouset ylös.
Siitä Raamattu puhuu.
Uudelleen.
"Ja monet, jotka nukkuvat maan tomussa nousevat."
Teksti sanoo: "Ele lechai olam", "osa nousee ikuiseen elämään -
ja osa häpeään ja iankaikkiseen halveksuntaan."
Tässä on kahtiajako.
Ne, jotka ovat kuolleet, nousevat.
Kaikille kuolleille tulee ylösnousemus.
Osa nousee iankaikkiseen elämään, -
kokemaan valtakunnan elämän.
Osalle koittaa ikuinen häpeä ja halveksunta.
Mutta kaikille tulee ylösnousemus.
Koet jommankumman, ja tämä asia on aivan varma.
Koet joko ikuisen elämän Jumalan valtakunnassa -
tai ikuisen kadotuksen helvetissä.
Jae 3.
"Mutta ne, jotka ovat viisaita, loistavat, -
he loistavat niin kuin taivas."
Sana tässä on "rakia".
Sitä käytetään Jumalan kirkkauden julistamisesta.
Viisaat siis loistavat sananmukaisesti Jumalan kirkkautta.
Mutta huomaamme myös, että he ovat tehneet monia vanhurskaiksi -
julistamalla evankeliumia -
ja kertomalla ihmisille totuuden, miten löytää vanhurskaus uskon kautta.
"Ja he ovat kuin tähtiä aina ja ikuisesti."
Eikö olekin mahtavaa? Ne, jotka ovat evankeliumimielisiä -
ja jotka jakavat vanhurskauttamisen sanoja, -
ovat ikuisia Jumalan tähtiä, -
eli he loistavat ikuisesti Jumalan kirkkautta.
Ihmeellinen toivo.
Mutta hän sanoo, kun luemme eteenpäin jakeesta 4: -
"Mutta sinä, Daniel". Hän käskee Danielin tehdä jotain.
Se on sana "stom", joka tarkoittaa: "sulkea", tässä tapauksessa: "lukita".
"Älä sano enää mitään."
Meidän täytyy ymmärtää Danielin profetiasta asia, -
jonka mainitsin jo aiemmin.
Danielin kirjan voi jakaa kahteen osaan.
Alun kuusi lukua esittelee elämän periaatteita.
Näiden periaatteiden soveltaminen elämässä on hyvin tärkeää.
Ne ovat käyttäytymisohjeita, jos haluamme olla uskollisia lopunaikoina.
Danielin kirjan jälkimmäinen puoli käsittelee profetioita.
Olemme nähneet sen luvusta 7 alkaen. Profetioita.
Mutta ongelma on tämä.
Muista, mitä Johannekselle Ilmestyskirjassa -
kerrottiin lopunaikojen valtakunnista.
Tulee peto, valtakunta.
Valtakunnassa on kymmenen sarvea.
Kymmenen sarvea ovat myös kymmenen kruunua tai kuningasta.
Teksti sanoo, ettei näitä valtakuntia ei ole vielä ollut.
Ne tulevat sinä hetkenä.
Me emme tiedä, mitä ne ovat, koska ne tulevat vasta lopussa.
Iso osa Danielin kertomasta ei ole sitä varten, -
että ymmärtäisimme menneisyyttä, kuten jotkut sanovat, -
vaan että ymmärtäisimme tulevaisuutta.
Perustelu löytyy lopusta Danielin luvusta 12, jota nyt tutkimme.
Huomaa vielä jae 4.
"Ja sinä, Daniel, lukitse nämä asiat ja sinetöi kirja". Mihin asti?
"Aikojen loppuun asti".
Tahdon teidän ymmärtävän tämän.
Jos nämä asiat luvussa 11 olisivat kertoneet vain siitä, -
mitä tapahtui Aleksanteri Suuren ja hänen seuraajiensa valtakaudella, -
niitä ei olisi tarvinnut sinetöidä.
Mutta tämä koko kirja, ei vain tietyt näkökulmat, -
sinetöidään lopun aikaan asti, sillä se viittaa lopunaikoihin.
Se on ajankohtainen viimeisinä aikoina.
Ymmärrämme sen viittaukset, vasta kun elämme lopunaikoja.
Nyt niistä voi puhua vain yleisesti.
Uudelleen. Hän sanoo: "Ja sinä, Daniel, lukitse nämä asiat, -
sinetöi ne tähän kirjaan, lopun aikaan asti."
"Et kets", muistatko sen? "Kets" merkitsee "loppua".
Mitä tapahtuu? Luetaan eteenpäin, j. 4.
"Monet kulkevat edestakaisin".
Se merkitsee vaeltelua tavallaan päämäärättömästi elämässä.
Huomaa, mitä sanotaan siitä huolimatta: "tieto kasvaa".
Danielille kerrotaan näin: -
Siihen asti, kun tämä ilmestys ymmärretään, -
mitä ihmisten suuri enemmistö tekee?
He kuljeksivat ympäriinsä päämäärättömästi, -
vaikka tieto kasvaa.
Me, jotka nyt elämme, -
olemme nähneet tiedon rähähdysmäisen kasvun.
Miltei joka vuosi tulee jotain uutta tietoa, -
joka tekee edellisen vuoden tiedosta vanhentunutta.
Edellisen vuoden oivallukset eivät enää kelpaa.
Näemme tiedon kasvavan räjähdysmäisesti, -
mutta se ei ole tuonut minkäänlaista ilmestystä -
ja lisävalaisua suurimmalle osalle ihmiskunnasta, -
sillä he eivät keskity tähän kirjaan.
Valtaosa ihmiskunnasta kuljeksii päämäärättömästi, -
vaikka tieto kasvaa räjähdysmäisesti.
Uudelleen: "Monet kulkevat edestakaisin, mutta tieto kasvaa."
Jae 5: -
"Niin minä, Daniel, katsoin, -
ja katso, näin kaksi muuta [kaksi muuta enkeliä].
He seisoivat, yksi täällä -
joen toisella rannalla, ja toinen, katso, joen toisella rannalla.
Ja yksi sanoi miehelle, joka oli puettu hienoon pellavaan -
ja joka oli joen vetten yläpuolella: -
'Kuinka kauan on vielä näiden ihmeitten aikaan?'"
Meidän tulee kiinnittää tähän tarkkaa huomiota.
"Ad matai". Tämä ilmaisu ei välttämättä sano sinulle mitään, -
mutta se on vakiintunut ilmaus Raamatusta.
Se on tullut myös nykyhepreaan.
Kun kysymme "Ad matai", mitä haluamme tietää?
Milloin Messias tulee?
Milloin valtakunta perustetaan?
Sen Daniel haluaa tietää.
Hän on kuullut tämän. Huomaa teksti: -
"Ja hän sanoo..." 'Hän' voi olla Daniel itse.
"Hän sanoi toiselle enkelille". Kiinnitä tarkasti huomiota tekstiin.
"Hän sanoi sille, joka seisoi -
hienossa pellavavaatteessa vetten yllä: -
"Kuinka kauan vielä kestää näiden ihmeiden loppuun?"
Se tarkoittaa: "Milloin nämä ihmeet, valtakunta, -
kaikki nämä asiat, joista olen kuullut, tapahtuvat?"
Sen hän haluaa tietää. Jae 7.
"Ja minä kuulin hienoon pellavaan puetun miehen, -
joka oli joen vetten yläpuolella.
Hän nosti oikean ja vasemman kätensä kohti taivaita ja vannoi -
Hänen kauttaan, joka elää ikuisesti." Tämä on Jumala.
"Hän vannoi Hänen kauttaan, joka elää ikuisesti: -
'Siihen on aika, ajat ja puoli aikaa.'"
Miksi tämä kerrotaan nyt?
Vastaus on tämä: -
Daniel sanoo tässä ja hänelle kerrotaan, -
että tästä profetiasta valtaosa on Israelia varten -
ja se tulee olemaan ajankohtaisin -
ajan, aikojen ja puolen ajan kuluttua. Uudelleen.
"Moed", "aika"; "moadim", "kaksi aikaa"; "vechetsi", -
kolme ja puoli vuotta.
Tässä puhutaan tapahtumista -
etupäässä Danielin luvun 11 loppuosassa, -
kun Daniel vedettiin voimakkaasti näihin tapahtumiin -
ja hän näki juutalaiskansan kärsimyksen, kuten jakeen 1 alussa.
Hän haluaa tietää, milloin Messias tulee ja loppu tapahtuu.
Hänelle vastataan: "se kestää kolme ja puoli vuotta".
Se ei tarkoita 3,5 vuotta lisää.
Se tarkoittaa, että täytyy kulua 3,5 vuotta, -
jotta nämä asiat voivat loppua ja "jad am nafets".
Kirjaimellisesti se on toisessa muodossa: "nafets jad ha'am".
Mitä se tarkoittaa?
Ihmisen, monet uskovat: juutalaisten voiman, täytyy räjähtää olemattomiin -
eli murskautua olemattomiin.
Ongelma on tämä.
Niin kauan kun yritämme pelastaa itsemme -
ja ponnistella omin voimin oman pelastuksemme eteen, -
ei tapahdu mitään.
Tämä ilmaus antaa lisävalaisua luvun 12 alkuosan ymmärtämiseen.
Siinä Daniel puhuu. Hänelle on annettu ilmestys -
hirvittävimmästä kärsimyksen ajasta, -
"et tsara hi le Ja'akov", juutalaisen kansan pahimmasta kärsimyksestä.
Se kestää kolme ja puoli vuotta.
Sitten juutalaiskansan voima sen omavoimaisuus, liha, murskataan.
Tässä sanotaan: "Pyhän kansan voiman murskaamiseen asti."
Ja sitten: "Kaikki nämä asiat tulevat päätökseensä."
Jae 8: -
"Ja minä kuulin mutta minä en ymmärtänyt."
"Minä sanoin: 'Herrani, -
mikä on näiden asioiden loppu?'"
Mikä tuo lopun? Miten nämä asiat päättyvät?
Jae 9: -
"Ja hän sanoi minulle: 'Daniel, -
nämä asiat on lukittu ja sinetöity -
lopun aikaan asti."
En voi kyllin korostaa, -
että kirjassa meille lukijoille kerrotaan, -
että kaikki nämä asiat liittyvät lopunaikoihin.
Siksi vastustan niin kovin sitä, -
että Danielin luvuista 8 ja 11 sanotaan, -
että nämä asiat ovat tapahtuneet jo ennen Messiaan syntymää.
Niiden väitetään liittyneen Aleksanteri Suureen -
ja neljään hallitsijaan hänen jälkeensä, erityisesti Antiokhos Epifanesiin.
Ei. Kun tarkastelemme tekstin ikuista todistusta, -
sen tarkoitus on valmistella erityisesti juutalaista lukijaa -
lopunajan tapahtumiin, -
sillä valtaosa ei tule uskoon, ennen kuin vasta lopussa.
Se surettaa minua, mutta niin teksti sanoo.
On olemassa jäännös. Näemme sen jo nyt. Mutta yleisesti ottaen -
Israel suuressa mittakaavassa tulee uskoon vasta lopussa -
ahdistuksen ajan seurauksena.
Kun pyhän kansan voima murskataan, -
he huomaavat, että heidän tulee turvata yksin Jumalaan.
Uudelleen jae 9.
"Ja hän sanoi sinulle..."
"Hän sanoi Danielille: 'Sulje ja sinetöi nämä asiat, -
sillä ne ovat lopun aikaa varten.'"
Mitä tapahtuu tämän ja sen hetken välillä? Jae 10.
"Jotkut puhdistavat ja valkaisevat itsensä -
eli tekevät itsensä Jumalalle mieluisiksi.
Monet puhdistetaan kuumuudessa."
Tuona aikana on siis ihmisiä, jotka kasvavat hengellisesti ja kypsyvät.
He ovat valmistautuneita näihin tapahtumiin.
Mutta ikävä kyllä on myös niitä, jotka toimivat jumalattomasti.
He tekevät jumalattomia asioita. Tässä sanotaan: -
"Yksikään jumalaton ei ymmärrä."
Mutta tässä sanotaan: "Mutta viisaat ymmärtävät."
Se tuo meidät kirjassa hyvin tärkeään kohtaan.
Meillä on jäljellä enää kolme jaetta, -
ja sitten tutkimuksemme Danielin kirjasta tulee päätökseen.
Mutta ne kolme jaetta ovat hyvin tärkeitä.
Nämä kolme jaetta tulee ymmärtää oikein.
Itse asiassa olemme jo käsitelleet niitä.
Ne kerrottiin meille jo aiemmin. Milloin?
Edellisessä luvussa, luvussa 11.
Mutta me palaamme niihin, koska Danielkin palaa, -
jotta ymmärtäisimme, miten tärkeitä ne ovat.
Toiston tarkoitus on aina korostaminen.
Meidän tulee korostaa näitä jakeita, -
ja lisäksi meidän täytyy ymmärtää ne oikealla tavalla.
Nämä jakeet näet antavat lisävalaisua, -
jotta voimme ymmärtää lopunaikojen tapahtumia, -
jotka johtavat Jumalan valtakunnan perustamiseen.
Olen monesti sanonut, että Danielin kirja -
on monin tavoin äärimmäisen tärkeä juutalaisille.
Mutta jos et ole juutalainen, älä ajattele: "Tämä ei ole minua varten.
Se kertoo tapahtumista minun lähtöni jälkeen." Se ei ole niin.
Se sama totuus, jonka Israelin täytyy tietää, -
myös sinun täytyy tietää uskovana, -
Jeshuan eli Jeesus Nasaretilaisen seuraajana ja opetuslapsena -
viimeisten päivien osuutta varten.
Antikristuksen harjoittama vaino, jonka Israel joutuu kokemaan, -
kohtaa tiettyyn pisteeseen asti myös uskovia.
Meidän täytyy muistaa eräs asia.
Raamatun tekstissä on eräs erittäin tärkeä sana.
Se on kreikan sana "thilipsis", "ahdistus".
Meidän täytyy ymmärtää käsitteet "ahdistuksen aika" ja "viha".
Ne eivät ole keskenään vaihtokelpoiset.
Ensi viikolla viemme päätökseen Danielin kirjan tutkimuksemme.
Näemme, mitä Jumalan Sana sanoo eräästä avaintapahtumasta.
Tapahtuma on hyvin tärkeä uskoville Messias Jeshuassa -
ja Israelin kansakunnalle, joka ei vielä ole ottanut Häntä vastaan.
Tämä tapahtuma on mullistava. Se antaa meille paljon lisävalaisua.
Se on mainittu aiemminkin, mutta nyt ymmärrämme sitä laajemmin.
Kaikki tämä antaa meille lisävalaisua, -
jotta voimme ottaa Danielin saaman viisauden, totuuden ja ilmestyksen, -
joka hänen käskettiin sinetöimään ja lukitsemaan, -
sillä ne ovat lopunaikoja varten.
Olemme nopeasti lähestymässä -
viimeisiä aikoja.
On profeetallisia merkkejä siitä, -
jotka osoittavat selvästi, -
että tässä mainitut tapahtumat -
eivät ole vuosikymmenien päässä.
Uskon koko sydämestäni, -
että ne ovat horisontissa.
Meidän pitää ymmärtää, -
että kun asiat alkavat tapahtua, -
ne tapahtuvat nopeasti.
Meidän täytyy tehdä päätös tänään.
Ei tule olla tyhmä -
ja odottaa, kunnes alkaa tapahtua.
Niitä on myöhäistä alkaa tutkia silloin.
Asiat tapahtuvat niin nopeasti, -
ja on niin paljon painetta, -
stressiä, ahdistusta ja vainoa, -
ettemme pysty.
Ei. Päätös pitää tehdä tänään, -
että haluan olla se, joka tutkii -
ollakseen Jumalalle otollinen.
Ei vain pelastua armosta -
ja päästä valtakuntaan -
Messiaan ansiosta. Se on hienoa.
Mutta haluamme kasvaa ja kypsyä -
ei vain päästäksemme valtakuntaan -
vaan päästä sinne Jumalan armosta, -
ei omasta ansiostamme vaan Jumalan armosta -
ja elää kuuliaisina, -
niin että Hän sanoo: "Tule minun valtakuntaani, -
sillä olet tehnyt hyvin, sinä hyvä ja uskollinen palvelijani."
Kysymykseni on tämä: Haluatko sinä olla hyvä ja uskollinen palvelija?
Avain on profetia.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz